CELEX: 62015TN0742
Language: sk
Date: 2015-12-16 00:00:00
Title: Vec T-742/15 P: Odvolanie podané 16. decembra 2015: DD proti rozsudku Súdu pre verejnú službu z 8. októbra 2015 vo veciach F-106/13 a F-25/14, DD/FRA

29.3.2016   
            
            
               SK
            
            
               Úradný vestník Európskej únie
            
            
               C 111/26
            
         Odvolanie podané 16. decembra 2015: DD proti rozsudku Súdu pre verejnú službu z 8. októbra 2015 vo veciach F-106/13 a F-25/14, DD/FRA
   (Vec T-742/15 P)
   (2016/C 111/32)
   Jazyk konania: angličtina
   
      Účastníci konania
   
   
      Odvolateľ: DD (Viedeň, Rakúsko) (v zastúpení: L. Levi a M. Vandenbussche, advokáti)
   
      Ďalší účastník konania: Agentúra Európskej únie pre základné práva (FRA)
   
      Návrhy
   
   Odvolateľ navrhuje, aby Všeobecný súd:
   
               —
            
            
               čiastočne zrušil rozsudok v spojených veciach F-106/13 a F-25/14 z 8. októbra 2015,
            
         
               —
            
            
               a v dôsledku toho:
               
                           —
                        
                        
                           zrušil dve rozhodnutia FRA (o vyslovení pokarhania odvolateľovi a o ukončení jeho pracovnej zmluvy), a to nielen z procesných dôvodov, ale aj na základe ďalších dôvodov uvedených v prvostupňovom konaní,
                        
                     
                           —
                        
                        
                           priznal odvolateľovi primeranú náhradu nemajetkovej ujmy spôsobenej nezrovnalosťami a zjavnou protiprávnosťou administratívneho vyšetrovania, ako aj pokarhania. Nemajetková ujma sa ex aequo et bono odhaduje na 15 000 eur,
                        
                     
                           —
                        
                        
                           priznal odvolateľovi primeranú náhradu nemajetkovej ujmy spôsobenej protiprávnym konaním a rozhodnutím o ukončení pracovnej zmluvy. Nemajetková ujma sa ex aequo et bono odhaduje na 50 000 eur,
                        
                     
         
               —
            
            
               uložil FRA povinnosť nahradiť všetky trovy konania súvisiace s týmto odvolaním.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza dva odvolacie dôvody.
   
               1.
            
            
               Prvý odvolací dôvod je založený na nesprávnom právnom posúdení, ktorého sa dopustil Súd pre verejnú službu tým, že preskúmal iba procesný žalobný dôvod týkajúci sa porušenia práva byť vypočutý, ktorý viedol k zrušeniu dvoch rozhodnutí, o vyslovení pokarhania a o ukončení zmluvy, a tým, že odmietol preskúmať ostatné dôvody vznesené v prvostupňovom konaní. Odvolateľ sa domnieva, že Súd pre verejnú službu sa dopustil nesprávneho právneho posúdenia, nepreskúmal všetky skutočnosti, porušil článok 47 Charty základných práv a povinnosť uviesť odôvodnenie, zásadu riadneho výkonu spravodlivosti, zásadu ochrany legitímnej dôvery a dopustil sa zjavne nesprávneho posúdenia.
            
         
               2.
            
            
               Druhý odvolací dôvod je založený na nesprávnom právnom posúdení, ktorého sa dopustil Súd pre verejnú službu tým, že nevyhovel návrhom odvolateľa týkajúcim sa náhrady nemajetkovej ujmy, pokiaľ ide o rozhodnutie o vyslovení pokarhania, ako aj o rozhodnutie o ukončení pracovnej zmluvy.
               
                           —
                        
                        
                           Súd pre verejnú službu sa dopustil nesprávneho právneho posúdenia tým, že zamietol žiadosť o náhradu nemajetkovej ujmy spôsobenej administratívnym vyšetrovaním, skreslil dôkazy, nepreskúmal všetky skutočnosti, dopustil sa zjavne nesprávneho posúdenia, porušil pojem dôkaz so zreteľom na existenciu škody, ako podmienky vzniku mimozmluvnej zodpovednosti, nesprávne uplatnil zásadu práva na obranu a článok 86 ods. 2 Služobného poriadku úradníkov Európskej únie, porušil povinnosť uviesť odôvodnenie, zásadu ochrany legitímnej dôvery a článok 15 smernice 2000/43/ES (1).
                        
                     
                           —
                        
                        
                           Súd pre verejnú službu sa dopustil nesprávneho právneho posúdenia tým, že zamietol žiadosť o náhradu nemajetkovej ujmy spôsobenej rozhodnutím o vyslovení pokarhania, skreslil dôkazy, dopustil sa zjavne nesprávneho posúdenia, nepreskúmal všetky skutočnosti, dopustil sa nesprávneho právneho posúdenia pri posudzovaní škody, porušil povinnosť uviesť odôvodnenie a článok 15 smernice 2000/43/ES.
                        
                     
                           —
                        
                        
                           Súd pre verejnú službu sa dopustil nesprávneho právneho posúdenia tým, že zamietol žiadosť o náhradu nemajetkovej ujmy spôsobenej rozhodnutím o ukončení pracovnej zmluvy, skreslil dôkazy, dopustil sa zjavne nesprávneho posúdenia, nepreskúmal všetky skutočnosti, dopustil sa nesprávneho právneho posúdenia pri posudzovaní škody, porušil povinnosť uviesť odôvodnenie, zásadu ochrany legitímnej dôvery a článok 15 smernice 2000/43/ES.
                        
                     
         
      (1)  Smernica Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod (Ú. v. ES L 180, s. 22; Mim. vyd. 20/001, s. 23).